Diari Oficial de la Generalitat Valenciana


Sumari del DOGV 6788, del 04-06-2012 (2012/5437)

Convocatòria d'Assemblea General ordinària.
-------------------------------------------

### Dades del document

Número de DOGV
:   6788

Data del DOGV
:   04-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5437


Organisme emissor
:   Caixa Rural de Turís, COOP Crèd. V.

Tipus de document
:   Convocatòria

Convocatòria d'Assemblea General ordinària. [2012/5437]  
El Consell Rector d'aquesta caixa rural, en la sessió de data 14 de maig de 2012 va acordar per unanimitat convocar tots els socis a l'Assemblea General ordinària que tindrà lloc als locals del Teatro Ideal, situat a Turís (València), al carrer Ramón y Cajal, número 17, el dia 22 de juny de 2012, a les 20.00 hores en primera convocatòria i a les 20.30 hores en segona, per a tractar els següents punts de l'ordre del dia:  
  
1. Confecció de la llista d'assistents i constitució de l'Assemblea.  
  
2. Examen de la gestió social. Lectura i aprovació, si és procedent, dels comptes anuals i l'informe de gestió corresponents a l'exercici econòmic 2011.   
3. Proposta i aprovació, si és procedent, d'aplicació dels resultats de l'exercici de 2011.  
4. Aprovació, si és procedent, de la liquidació del pressupost d'ingressos i despeses del fons de formació i promoció cooperativa de 2011 i pla d'inversions i despeses per a l'exercici 2012.  
5. Proposta de correcció del punt 8 de la passada Assemblea General sobre pressupost extraordinari per a la dotació a la Fundació Caixaturís.  
6. Informació sobre el Grup Cooperatiu Caixes Rurals Unides (Grup CRU), i el contingut del seu contracte regulador. Votació assembleària, si és el cas, sobre incorporació al Grup Cooperatiu CRU i subscripció del seu contracte regulador. Adopció, si és el cas, dels acords complementaris i/o addicionals que pogueren ser necessaris derivats de la incorporació al Grup Cooperatiu CRU. Informació sobre la baixa en el Grup Cooperatiu Cajamar per la incorporació al Grup Cooperatiu Caixes Rurals Unides i adopció dels acords que si és el cas corresponguen, condicionats a l'aprovació per part de l'entitat capçalera, Cajamar Caixa Rural, Societat Cooperativa de Crèdit, dels acords correlatius que permeten l'eixida del GCC esmentada. Proposta d'autorització al Consell Rector per a l'execució dels acords previstos en aquest apartat.  
  
7. Informació i aprovació, si és el cas, de la proposta de modificació dels estatuts socials derivada de la incorporació al Grup Caixes Rurals Unides: substitució dels actuals articles 7, 8 i 9 i del capítol en el qual estan continguts per altres de nova redacció, passa a denominar-se el capítol II del Grup Cooperatiu Caixes Rurals Unides i de l'entitat capçalera, i supressió dels articles 65 a 75, ambdós inclusivament, i capítols en què es troben integrats. Així mateix s'introdueix la disposició addicional segona. Habilitació al Consell Rector perquè complete, adeqüe o esmene el text estatutari en la mesura necessària per a complir les indicacions o inconvenients de l'Institut Valencià de Finances i/o resta de supervisors competents i dels registres oficials.  
  
8. Informació i adopció si és el cas de l'acord relatiu a l'opció per l'aplicació, junt amb la resta d'entitats del grup consolidable d'entitats de crèdit Grup Cooperatiu Caixes Rurals Unides, del règim de consolidació fiscal regulat en el capítol VII del títol VII del Text Refós de la Llei de l'Impost sobre Societats, per al primer exercici fiscal que siga factible i/o aconsellable en vista de les circumstàncies concurrents, i per als següents.  
9. Informe de la Presidència.  
10. Delegació de facultats per a l'execució, en tot el que és necessari, de la totalitat d'acords adoptats per l'Assemblea.  
11. Suggeriments i preguntes.  
12. Aprovació de l'acta de la sessió o, si és el cas, designació de dos socis per l'Assemblea i per unanimitat per a la dita aprovació.  
  
Nota. D'acord amb el que s'estableix en els estatuts socials d'aquesta caixa rural i en la legislació vigent, els estats financers, l'informe sobre la gestió, l'informe de verificació de comptes anuals, la memòria escrita de les activitats de l'entitat, els informes justificatius de les propostes de modificacions estatutàries i els altres documents que seran sotmesos a la consideració de l'Assemblea, estaran a disposició dels socis de l'entitat al domicili social d'aquesta, ubicat a Turís (València), plaça de la Constitució, 2, i s'estableix el següent règim de consulta: de dilluns a divendres de 10.00 a 12.00, des de la publicació de la convocatòria de l'Assemblea i fins a la seua celebració. Els socis que ho sol·liciten per escrit, tindran dret a rebre de forma immediata i gratuïta còpia de la documentació que serà sotmesa a la consideració de l'Assemblea i abans de la celebració d'aquesta.  
  
  
Turís, 15 de maig de 2012.- El president: José Vicente Añón Almonacil.